钦定古今图书集成/明伦汇编/氏族典/第606卷 > 《郑樵通志》 > 慕容延钊
## 钦定古今图书集成/明伦汇编/氏族典/第606卷 > 《郑樵通志》 > 慕容延钊

按《宋史慕容延钊传》：“延钊，太原人。父章，襄州马步军
都校，领开州刺史。延钊少以勇干闻。周广顺初，补西
头供奉官，历尚食副使、铁骑都虞候。世宗即位，为殿
前散指挥使、都校，领溪州刺史。高平之战，以功领睦
州防御使。从征淮南，出为镇淮军都部署。显德五年，
吴人舟数百艘泊东”布洲，延钊大破之，淮南平，领淮
南节度。恭帝即位，充殿前副都点检。太祖即位，延钊
方屯真定，按治边境，以镇静闻，加殿前都点检、同中
书门下三品。李筠叛，命进讨，及平，加兼侍中。建隆二
年，徙为山南东道节度。四年春，命师南征，贼将汪端
扰朗州，延钊擒之。荆、湘平，加检校太尉。是冬卒，年五
十一。